
REFERAT
privind rectificarea suprafeţei terenului înscris în C.F. nr. 431044 Timişoara, 
cu nr. top. 1915/635-637,1914/635-637,
de la 2877 mp (din acte) la 2790 mp (măsurată), 
Şcoala gimnazială nr. 15, str. Izlaz nr. 44-46



         Se propune spre analiza Comisiilor din cadrul Consiliului Local al Municipiului Timişoara, referatul întocmit de Serviciul Terenuri, Banca de Date Urbană şi Cadastru din cadrul Direcţiei Cladiri, Terenuri si Dotari Diverse, ca urmare a cererii S.C. BLACK LIGHT S.R.L. nr. 477/12.04.2017 înregistrată la noi cu nr. CT2017-2583/12.04.2017;
           Imobil în str. Izlaz nr. 44-46, identificat cu nr. top. 1915/635-637, 1914/635-637, înscris în C.F. nr. 431044 Timişoara (Nr. C.F. vechi: 824 Chişoda), cu suprafaţa din acte de 2877 mp, proprietatea Statului Român. Protocol nr. SC2000-001481/01.02.2001 privind trecerea imobilelor (teren şi clădiri) din proprietatea Inspectoratului Şcolar Timiş în domeniul public al Primăriei Municipiului Timişoara, conform legii Învăţământului nr. 84/1995 art. 166, alin. 4 modificat în baza art. 1 din O.U.G. nr. 30/14.04.2000,HCLMT nr. 102/28.11.2000 privind preluarea de către Primăria Municipiului Timişoara a terenurilor şi clădirilor în care îşi desfăşoară activitatea unităţile de învăţământ preuniversitar din Municipiul Timişoara, Legea nr. 1/05.01.2011 a educaţiei naţionale publicată în M.O. nr. 18/10.01.2011 şi H.G.. nr. 977/2002 publicată în M.O. nr. 699 bis/24.09.2002. 
	Obiectul lucrării conform documentaţiei topo-cadastrale întocmită de către S.C. BLACK LIGHT S.R.L., proiect nr. 2551/2016, constă în reglementarea situaţiei juridice (suprafaţă teren şi întabulare  clădiri) a incintei Şcolii gimnaziale nr. 15. 
	Conform Memoriului Tehnic întocmit de S.C. BLACK LIGHT S.R.L., rectificarea supafaţeţei se va realiza deoarece "din suparapunerile planului parcelar cu planul de situaţie, a verificării şi alinierii vecinătăţilor,  a rezultat faptul că, limita imobilului nu se închide pe suprafaţa înscrisă în Cartea Funciară, rezultând o suprafaţă măsurată de 2790 mp, faţă de suparafaţa înscrisă în C.F., de 2877 mp".
	Conform proiectului nr. 2551/2016 întocmit de S.C. BLACK LIGHT S.R.L. şi avizat de Oficiul de Cadastru şi Publicitate Imobiliară Timiş cu nr. 49972/06.04.2017, la identificarea parcelei topografice cu nr. top. 1915/635-637, 1914/635-637 înscrisă în C.F. nr. 431044 Timişoara (Nr. C.F. vechi: 824 Chişoda) s-a constatat că suprafaţa din C.F. este de 2877 mp, iar suprafaţa rezultată din măsurători este de 2790 mp.
	Menţionăm că a fost emis Certificatul de Urbanism nr. 650/27.02.2017 în scopul: "Alocare numere cadastrale prin operaţiunea de rectificare suprafaţă", pe baza căruia s-a emis de către Oficiul de Cadastru şi Publicitate Imobiliară Timiş, Procesul Verbal de Recepţie nr. 673/2017, lucrarea fiind declarată ADMISĂ .		
	Conform adreselor de la Serviciul Juridic cu nr. CT2017-2583/26.04.2017, Compartimentului Administare Fond Funciar nr. CT2017-2583/25.04.2017 şi Direcţia Clădiri, Terenuri şi Dotări - Biroul Clădiri cu nr. CT2017-2583/26.04.2017 ni s-a adus la cunoştinţă că asupra acestui imobil nu există litigii pe rolul instanţelor de judecată şi nici nu au facut obiectul unor cereri de revendicare, nefiind solicitate de catre foştii proprietari sau moştenitorii acestora.
	Având în vedere cele de mai sus, propunem emiterea unei Hotărâri a Consiliului Local al Municipiului Timişoara, prin care se aproba:
	- operţiunea de rectificare a suprafaţei de 2877 mp (din acte), înscrisă în C.F. nr. 431044 Timişoara (Nr. C.F. vechi: 824 Chişoda), cu nr. top. 1915/635-637, 1914/635-637, de unde va rezulta o suprafaţă de 2790 mp, proprietatea Municipiului Timişoara - domeniu public, incinta Şcolii gimnaziale nr. 15, str. Izlaz nr. 44-46.

